Etter krigen studerte Jensen sosialøkonomi. I studietiden hadde han 1948-1951 halvdagsjobb som pressesekretær på Statsministerens kontor. Han tok embetseksamen i 1952 og studerte deretter ved Harvard University i USA. Han ble så ansatt i Finansdepartementets økonomiske avdeling. Han var økonomisk rådgiver i Norges delegasjon ved NATO og OECD i Paris 1959–62, og 1962–74 ledet han planavdelingen og var stedfortredende direktør i NORAD. Fra 1974 var han ekspedisjonssjef i Samferdselsdepartementet og leder for utredningsavdelingen.